GiliGold/VAD_KnessetCorpus huggingface dataset:
עידית רייכרט: זו שאלה משפטית.
עידית רייכרט: לנפגעי העבירה יש מקום להביע עמדה.
עידית רייכרט: התסכול של נפגעי העבירה הוא שלא תמיד המערכת הזו עובדת נכון.
עידית רייכרט: אבל לחוק זכויות נפגעי עבירה יש צמתים שבהם נפגעי עבירה יכולים להשמיע את כולם.
עידית רייכרט: היישום שלו הוא בעייתי בשטח, גם משום שמערכת מנע לא תמיד משקפת נכון את המצב, גם משום שהרפרנטים של נפגעי העבירה בפרקליטויות השונות עמוסים עד מעל הראש ולא תמיד פנויים וזמינים לעדכן את נפגעי העבירה ואת הקורבנות.
עידית רייכרט: המתח הוא מתח מובנה.
עידית רייכרט: אני חושבת שזו תהיה טעות משפטית לבוא ולהציג לנפגעי העבירה בטרם הסדר טיעון מה הנימוקים, כי אם הפרקליטות תחשוף את הקשיים שבתיק לכל עובר ושב, לאחר מכן יהיו גם קשיים ראייתיים אולי בהליך של תביעה אזרחית, ששם נטל הראייה נמוך יותר.
עידית רייכרט: לכן לא כל כך מהר הייתי שופכת את המים עם התינוק.
עידית רייכרט: צריך להקשיב בקשב רב לגורמי המקצוע.
עידית רייכרט: הם לא נגד נפגעי העבירה.
עידית רייכרט: היישום הוא יישום בעייתי.
עודד פורר: אחריה עו"ד יפעת רווה, משרד המשפטים, בבקשה.
יפעת רווה: באתי יותר כדי לשמוע מפני שאנחנו קיבלנו אתמול פנייה של ארגונים ואני רק רוצה לומר שאנחנו מתכוונים לבוא איתם בדברים.
יפעת רווה: אנחנו כמובן נעביר את הדברים ששמענו היום הלאה ובהחלט נתייחס לזה.
יפעת רווה: תודה על הדיון המאוד-מאוד חשוב.
יפעת רווה: אני מוקירה תודה לנפגעות העבירה שחושפות את הדברים.
יפעת רווה: אנחנו קודם כל בני אדם לפני שאנחנו במקום העבודה שלנו, אני בטוחה שזה לא מאוד קל ואני רוצה לומר תודה על זה.
עודד פורר: אחריה הדס גבריאל.
רות חדוה רזניק: אני רוצה להגיד שלדעתי הבעיה היא לא הפרקליטות אלא הכנסת.
רות חדוה רזניק: הכנסת צריכה להבין, במיוחד הוועדה החשובה הזו, שיש לשנות בכלל את כל החקיקה.
רות חדוה רזניק: האישה הסובלת מאלימות ומסכנת מוות היא אישה שמאוימת, מאיימים עליה כל הזמן: אני אגמור אותך, אני אחסל אותך, אני אפגע בהוריך, אני אאנוס את אחותך.
רות חדוה רזניק: כאשר זה יוטמע בתוך המודעות של חברי הוועדה הזו יבינו שדינה של אישה הסובלת מהאלימות קשה הוא לא כמו דינה של אישה שעוברת ברחוב, מישהו מתנפל, מנסה לגנוב את הארנק ותוקע בה סכין.
רות חדוה רזניק: זה לא כך.
רות חדוה רזניק: היא חייה בטרור ובאימה רוב חייה, כל עוד היא נשארת במשפחה הזו.
רות חדוה רזניק: דינן של נשים ערביות עוד יותר גרוע מאשר של נשים יהודיות מפני שיש שם חקיקה מיוחדת שקשורה עם הדת הזו.
רות חדוה רזניק: אני שמעתי נשים ערביות, עורכות דין מכובדות, שמתנגדות מאוד לפירוש של האסלאם.
רות חדוה רזניק: אנחנו, הנשים היהודיות, חייבות להתנגד לדבר אחד: אנחנו לא רכוש של אף אחד, אנחנו לא קניין של אף אחד.
רות חדוה רזניק: אף אחד לא קונה אותנו בנישואין, כפי שזה קיים היום.
רות חדוה רזניק: אנחנו בנות אדם, בנות חורין וכל אחד חייב להבין את זה.
עודד פורר: הדס גבריאל, הסיוע המשפטי, בבקשה.
עודד פורר: אחריה רויטל אבו דגה.
הדס גבריאל: תודה רבה.
הדס גבריאל: ב-10 השנים האחרונות אנחנו מייצגים משפחות שאיבדו את יקיריהן כתוצאה מעבירות המתה.
הדס גבריאל: במסגרת הזאת ובאמצעות שיתוף פעולה עם משרד הרווחה, משפחות שאיבדו את יקיריהן מקבלות סיוע תמיכתי, כספי, נפשי ומשפטי.
הדס גבריאל: יש לנו צוות עורכי דין שמייצג את המשפחות.
הדס גבריאל: אבל, בשבועיים האחרונים פנו אלי הרבה מאוד אנשים בעקבות התוכנית שפורסמה ב"עובדה" ושאלו אותי האם אנחנו מעניקים סיוע בניסיון לרצח.
הדס גבריאל: כל מה שנותר לי להגיד לאותם אנשים זה שהיות ושירה לא מתה בניסיון הרצח אז אנחנו לא יכולים להעניק לה סיוע משפטי.
הדס גבריאל: אם היא הייתה מתה המשפחה שלה הייתה זכאית לקבל סיוע טיפולי, סיוע נפשי, סיוע משפטי, אבל ברגע שהיא לא מתה היא לא זכאית לקבל שום דבר.
הדס גבריאל: מעבר לכך, ברגע שהייתה עבירת אלימות, הוגש כתב אישום בגין ניסיון לרצח, לאחר מכן אותה אישה נפטרה, עדיין אין לנו יכולת לתת סיוע משפטי למשפחה כי עדיין כתב האישום נותר כניסיון לרצח ולא רצח.
הדס גבריאל: האם זה הוגן?
הדס גבריאל: לא.
הדס גבריאל: אני צריכה לעמוד מול המשפחה ולומר להם: תקשיבו, אמנם האישה כאן נפטרה, איבדה את חייה כתוצאה מעבירת אלימות, אבל היא לא זכאית לקבל את כל המעטפת הזו מהסיוע המשפטי, סיוע שהוא כל כך מדהים, שהוא ניתן במעטפת גם טיפולית וגם משפטית.
הדס גבריאל: אני חושבת שראוי שיישמו את זה לא רק במקרה הקיצון, כשמישהו מת.
הדס גבריאל: יש עבירות, כמו ניסיון לרצח, שאותו אדם מת ועדיין אין סיוע משפטי.
הדס גבריאל: היה לי חשוב להגיד את זה.
עודד פורר: רויטל אבו דגה, בבקשה.
רויטל אבו דגה: בוקר טוב.
רויטל אבו דגה: קודם כל, תודה לכם על הדיון החשוב הזה.
רויטל אבו דגה: דבר ראשון שאני רוצה להגיד בשם הנהגת ההורים הארצית הוא תודה וכל הכבוד לכל הנשים האמיצות האלה, שירה איסקוב וכל קורבנות האלימות שנמצאות כאן, מייצגות ומשקפות למדינה איפה הן נמצאות ביחס למה שהפרקליטות, למשל, טוענת, או כמו שאמרה אחת הנציגות, שאי אפשר לחשוף לכל עובר ושב את הסיבות לעסקת טיעון.
רויטל אבו דגה: זה משהו שמאוד צרם לי אז אני נאלצת להתייחס לזה לפני שאני מתחילה את הדברים שלי – לא מדובר בכל עובר ושוב, מדובר בקורבן.
רויטל אבו דגה: ההסתכלות שלנו כהנהגת ההורים הארצית היא שהמדינה רואה הרבה יותר את הצד של הנאשם מאשר של הקורבן עצמו.
רויטל אבו דגה: אנחנו חווים את זה בכל מקרה שמגיע אלינו, בכל דיווח שמגיע אלינו על אלימות במשפחה, על אימהות שלא מסוגלות ולא מצליחות לפתור את הדברים, שהרווחה לא מספקת מספיק הגנה, שהמשטרה לא מספקת מספיק הגנה או מתייחסת לתלונות שלהן כמו שצריך ובאופן רציני.
רויטל אבו דגה: השיקוף הזה של החברה שלנו משפיע באופן נוראי מבחינתנו על הילדים.
רויטל אבו דגה: זו בעצם חברה מקולקלת כל עוד הקורבן לא נמצא במרכז העניינים ולא שותף מלא ומוחלט לכל החלטה שקשורה לתיק שלו.
רויטל אבו דגה: אנחנו מבקשים שיסתכלו לקורבנות בעיניים.
עודד פורר: אני רוצה לסכם את הדיון, ברשותכם, אולי בכותרת.
עודד פורר: בתיקים שבהם ברור לחלוטין שאפשר היה להגיע להרשעה, כמו התיק של שירה שדיברה כאן, אין מקום להסדרי טיעון.
עודד פורר: כשאנחנו יודעים מה קרה בזירה, כשיש עדות ממה שקרה בזירה, כששומעים את אלה שהצילו אותה ואפילו אותה שמגיעה להעיד – בכלל עצם המחשבה על הסדר טיעון מעוררת חלחלה.
עודד פורר: צריך להבין שעם מי שרצח או ניסה לרצוח צריך למצות את הדין עד הסוף, גם אם זה אומר שיצטרכו לנהל משפט.
עודד פורר: ואני מכיר את הרצון הרבה פעמים לקצר את ההליכים האלה ולחסוך זמן שיפוטי.
עודד פורר: הביטוי הזה של "לחסוך זמן שיפוטי" הוא ביטוי על חשבון חיי אדם ולזה אנחנו מתנגדים בתוקף.
עודד פורר: יש כאן התנגדות גורפת בכנסת.
עודד פורר: אני אומר לכם שאם נצטרך לתקן את החקיקה בהיבטים האלה נתקן את החקיקה, כי אם מישהו ילך להסדר טיעון במקרים כל כך ברורים, ברור לחלוטין שיש כאן שיבוש של שיקול דעת חד-משמעי שמחייב התערבות.
עודד פורר: בהקשר הזה עלתה פה נקודה מאוד-מאוד דרמטית בעיניי והיא המקום של הקורבן בהסדרי הטיעון.
עודד פורר: לא ייתכן שיתבצע איזשהו הסדר טיעון באיזשהם מהתיקים מבלי שבית המשפט שמע את הקורבן.
עודד פורר: איך יכול להיות מצב שבו רק באיזשהו דיון שקרה באיזה משרד בפרקליטות, לפעמים כדי לצאת ידי חובה או כדי לקיים את הוראות החוק במסגרת הכי קצרה שאפשר, כי "יאללה, יש הסדר טיעון, אפשר לנקות את השולחן", לקורבן אין את יומו בפני שופט או שופטת בבית המשפט לבוא ולהגיד את מה שהוא חושב.
עודד פורר: תתפלאו לשמוע, אני בטוח שבהרבה מאוד מהתיקים שנסגרו בהסדרי טיעון, אם שופט או שופטת היו שומעים את הקורבן לפני ההסדר הוא היה זורק את הפרקליטות מכל המדרגות והיה אומר להם: תלכו ותנהלו תיק.
עודד פורר: לכן אני כבר אומר, אנחנו נוביל שינוי חקיקה בכנסת הבאה לגבי העמדה של הקורבן לפני הסדרי טיעון, לפני הכרעת הדין.
עודד פורר: אנחנו גם להוביל תיקון שייתן את אותו סיוע משפטי לא רק בעבירות של ניסיון רצח בנוסף לרצח, אלא גם בחבלה בנסיבות מחמירות.
עודד פורר: אנחנו נרחיב לא רק לניסיון רצח אלא גם לחבלה בנסיבות מחמירות.
עודד פורר: הקרבה שבין העבירות האלה, הקלות שבה עוברים מסעיף לסעיף – ואני אומר לכם שוב, חוק האפוטרופסות שאנחנו חוקקנו מוביל להשפעה דרמטית כשהפרקליטות מחליטה לרדת מסעיף של ניסיון רצח לסעיף של חבלה בנסיבות מחמירות.
עודד פורר: יש פה השפעה שהיא הרבה מעבר לתיק עצמו.
עודד פורר: הרבה מעבר.
עודד פורר: אז נכון שאנחנו צריכים לתקן ואנחנו נתקן.
עודד פורר: אמרנו גם במהלך הדיון שאנחנו נרחיב את זה לנושא של חבלה בנסיבות מחמירות בצורה הראויה כפי שנכון ולא עשינו את זה גם בגלל התנגדויות שהיו פה וקוצר הזמן, העדפנו להעביר את החוק, אבל החוק הזה עוד יתוקן וזה יהיה תיקון שאנחנו נעשה.
עודד פורר: לגבי חוק נפגעי עבירה, יכול להיות באמת שהוא צריך עדכון.
עודד פורר: החוק חוקק לפני 20 שנה, בדרך כלל דברים משתנים.
עודד פורר: גם חוק העונשין השתנה מאז.
עודד פורר: לגבי הנתונים שאנחנו מבקשים מהפרקליטות: זו לא פעם ראשונה שעולה חוסר היכולת לגבש או לאסוף את הנתונים.
עודד פורר: א', עשיתם את זה לקראת חוק האפוטרופסות, בשלילת האפוטרופסות.
עודד פורר: אם עשיתם את זה אז אמורים להיות לכם הנתונים, או לפחות איזשהם נתונים גולמיים.
עודד פורר: שנית, אני לא יודע, תייצרו לכם מערכת שמאפשרת את זה בשליפה.
עודד פורר: זה נראה לי מאוד-מאוד בסיסי.
עודד פורר: אני קצת מוטרד שבמקום הזה שנוגע באמת בזכויות האדם, נושא של הרשעות, אין איזושהי מערכת ממוחשבת שיודעת לתת את הנתונים האלה.
עודד פורר: בהקשר הזה אני מבקש – וזה לא משהו שצריך לקחת הרבה זמן, לבקשתה של חברת הכנסת קרן ברק, אם אפשר לשלוח את זה פשוט במייל לוועדה, אנחנו נפיץ את זה לחברות הכנסת – לשלוח לנו תוך שבוע את מספר ההרשעות שהיו בעבירות ניסיון רצח ב-10 השנים האחרונות.
עודד פורר: כמה הרשעות היו בעבירות ניסיון רצח כדי שנבין עד כמה באמת הולכים במקרים האלה עד הסוף ולא מעדיפים, בשביל לחסוך זמן שיפוטי, להוריד קצת את סעיף העבירה, להקל קצת בעונש ולגלגל את התיק הזה מכל המדרגות.
קרן ברק: עד כמה המילים "ניסיון לרצח" הן אות מתה בספר החוקים.
קרן ברק: בואו נהיה ברורים.
קרן ברק: אני מרגישה שבסוף ניסיון רצח זה אות מתה בספר החוקים.
עודד פורר: אנחנו לא נאפשר שניסיון רצח יהיה אות מתה בספר החוקים ואנחנו לא נאפשר שבשביל לחסוך זמן שיפוטי יגלגלו עבירות מעין אלו מכל המדרגות, ינמיכו את סעיף האישום, כשהמשמעות שלו גם ברורה בהיבט של האפוטרופסות.
עאידה תומא סלימאן: כבוד היו"ר.
עאידה תומא סלימאן: שלום, שלום חברת הכנסת עאידה תומא סלימאן.
עאידה תומא סלימאן: בשבילך זה המשכיות, צברת כאן קילומטרז' ונסיון רב והרבה מאוד עשייה, ששמענו את העשייה שלך בכנסת הקודמת.
עאידה תומא סלימאן: אני רוצה לאחל לך הרבה הצלחה מכל הלב.
עאידה תומא סלימאן: יש נושאים שהוועדה הזו משלבת אותם, שקשורים בחיי היום ובחיינו אנו בנושא מעמד האישה במדינת ישראל שבהחלט צריך שיפור.
עאידה תומא סלימאן: אין עדיין שוויון מלא לצערי.
עאידה תומא סלימאן: הייתי רוצה לראות שוויון מלא של 50-50 בכל התחומים.
עאידה תומא סלימאן: יש מקומות שזה עדיין לא מושלם ולא גמור והרבה חובות יש עליך בעניין הזה.
עאידה תומא סלימאן: צר לי מאוד, אני אומר את זה כל פעם שאני פותח ועדה חדשה, צר לי מאוד שלא הצלחנו להגיע לידי סיכומים עם האופוזיציה, למרות שהצענו הצעה בהחלט טובה, טובה מאוד, ויכוח הוא ויכוח על שניים בוועדת כספים או אחד בוועדת כספים, כשהכל כבר גמור, וקיבלנו החלטה כן לפתוח את ועדות הכנסת.
עאידה תומא סלימאן: אי אפשר, אי אפשר להמשיך ולתת לבניין הזה לקפוא על שמריו.
עאידה תומא סלימאן: עדיין ידי מושטת לשלום, מצאתי את עצמי כיו"ר הכנסת מנסה לאזן ולתווך בין שני הצדדים, לעיתים בהצלחה, לעתים לא בהצלחה יתרה, באמת עכשיו הוויכוחים הם ויכוחים שוליים ואני מאוד מאוד מקווה שלפני שנצא לפגרה אפשר יהיה לגשר על הנושאים האלה.
עאידה תומא סלימאן: אני מחכה לתשובות מהצד של האופוזיציה.
עאידה תומא סלימאן: אני באמת מקווה שזה יהיה בסדר.
עאידה תומא סלימאן: לך אני רוצה שוב פעם לאחל באמת הצלחה רבה, לאור הנסיון שצברת.
עאידה תומא סלימאן: יש הרבה עבודה.
עאידה תומא סלימאן: כולם חושבים, מעמד האשה, מה יש - - - יש פה הרבה עבודה והרבה דברים מהותיים בחיי היום יום של אזרחי מדינת ישראל.
עאידה תומא סלימאן: אני מאחל לך הצלחה מכל הלב וכשאני אומר מכל הלב זה אצלי תרתי משמע, זה לא פשוט.
עאידה תומא סלימאן: תודה רבה כבוד יו"ר הכנסת מיקי לוי, ויו"ר ועדת הכנסת ניר אורבך, וכמובן חברות וחברי הוועדה וצוות הוועדה היקר שאני מכירה ומוקירה את עבודתם ומכבדת אותם, מזכירת הכנסת הגב' ירדנה מלר.
עאידה תומא סלימאן: אני מודה לאלה שבחרו בי היום וגם בעבר, ושנתנו לי את ההזדמנות להיות בתפקיד הזה ולהגיד את האמת, אני מתרגשת שוב.
עאידה תומא סלימאן: חשבתי שאם אבחר לתפקיד שוב אני לא אתרגש בצורה כזו, אני אתרגל, אבל אני מתרגשת ואני שמחה להיבחר בפעם השניה.
עאידה תומא סלימאן: הוועדה הזו, כפי שאמרת כבוד היו"ר, שעמדתי בראשותה במשך ארבע שנים, היא אחת הוועדות בעיני החשובות של הכנסת והוועדה שלנו היא הוועדה היחידה בכנסת שבשמה יש את המילה 'שוויון' וזה נותן לה אחריות כבדה.
עאידה תומא סלימאן: לוועדה הזו יש פוטנציאל אדיר והיא יכולה להיות כוח מרכזי לשינוי חברתי לכיוון של חברה יותר צודקת, יותר שוויונית ולחיזוק מעמד הנשים בחברה.
עאידה תומא סלימאן: אני מתכננת לממש את ההבטחה הזו, ולהיאבק לממש אותה.
עאידה תומא סלימאן: יש לנו נסיון ארוך במעמד הזה ואני מקווה לשיתוף פעולה טוב ופורה, בינתיים לא מלא, אבל אני מאוד מקווה שבקרוב יהיה שיתוף פעולה פורה ומלא עם חברות וחברי הוועדה.
עאידה תומא סלימאן: השוויון שאני לפחות שואפת אליו הוא לא רק בין גברים ונשים אלא גם בין נשים ונשים.
עאידה תומא סלימאן: הוא שוויון מגדרי ומעמדי, לאומי ואזרחי, הוא שוויון מלא.
עאידה תומא סלימאן: המאבק הפמיניסטי שאני מאמינה בו חותר לחברה צודקת ולכן שם במרכז את הנשים המוחלשות, הנשים מהחברה הערבית הסובלות מדיכוי כפול, הנשים מהחברה החרדית והנשים יוצאות אתיופיה ונשים יוצאות ברית המועצות, נשים שסובלות מאלימות, נשים עניות, נשים שעובדות בעבודות קשות, נשים שלא נספרות.
עאידה תומא סלימאן: הוועדה הזו עד כמה שאני אוכל תהיה כוח שידחוף לחיזוק מעמדן של הנשים האלה.
עאידה תומא סלימאן: אנחנו מתחילות את העבודה של הוועדה גם לאחר תקופה רבה של שנתיים בחירות אחרי בחירות ולא יכולנו באמת לעסוק בבית במלאכה שלנו, אבל גם אחרי שנה מאוד קשה של מגפת הקורונה שהשפיעה על כולנו אבל גם כן במיוחד על נשים, ויש לנו הרבה - -
עאידה תומא סלימאן: תודה ירדנה.
עאידה תומא סלימאן: אני רק רוצה להגיד שיש לנו הרבה הרבה אתגרים.
עאידה תומא סלימאן: אני אומרת לכם מעכשיו, לפעמים אני אאתגר אתכם והרבה פעמים אעצבן חלק מכם ולא תסכימו תמיד עם כל מה שאני אגיד, אבל אני מבטיחה שהוועדה הזו תהיה פתוחה בפני כל הגברים, כל הנשים, כל ארגוני השטח, כל הח"כים והח"כיות שבאמת רוצים לדחוף לכיוון של שוויון מגדרי.
עאידה תומא סלימאן: אנחנו נמשיך אם מישהו רוצה.
גבי לסקי: כבוד היו"ר, אני מתרגשת איתך.
גבי לסקי: אני מתרגשת כאילו שאני במקומך, ממש את אחותי, ראיתי אותך עובדת כשלא הייתי חברת כנסת, אנימתרגשת מאוד לעבוד איתך עכשיו ביחד.
גבי לסקי: בקידום שוויון אין אופוזיציה ואין קואליציה, זה מה שצריכים לעשות את זה במשותף.
גבי לסקי: פה בוועדה אין בכלל שאלה.
גבי לסקי: ביקשתי להיות פה ואני רוצה ללמוד ממך ואני מברכת אותך מאוד, יש לך הישגים עצומים ובטח יש עוד כאלה שמחכים.
גבי לסקי: אני חושבת שכל הנשים והגברים בישראל ירוויחו מזה שאת מונית שוב פעם לתפקיד.
נעמה לזימי: אני רוצה קודם כל להגיד לך מזל טוב, ובהצלחה עאידה.
נעמה לזימי: אני אספר לך שלפני משהו כמו איזה שש שנים או טיפה יותר, אני הגעתי ונכנסתי לוועדה וראיתי דיון על מטפלות במשפחתונים.
נעמה לזימי: ואני זוכרת שמאז התאהבתי בך.
נעמה לזימי: גם שמעתי איך ניהלת את הדיון, הייתי פה והקשבתי ופשוט הייתי מרותקת.
נעמה לזימי: ואני חושבת שהשוויון הוא חשוב אבל חשוב גם שאת עוסקת גם בנשים ומעמדן של נשים, נשים בעוני, נשים במעמד נמוך, נשים ופרנסתן, וזה בדיוק המקום של הוועדה הזאת להאיר סוגיות שהן מובחנות של נשים ואת עשית את זה מדהים בכל הכהונה שלך ואני מצפה ממש לעבודה יחד איתך, באמת, ממקום של הערכה כנה וגדולה ואני מאוד שמחה להיות כאן ומתרגשת בשבילך גם, ואני בטוחה שיהיה לנו נפלא, ותקשיבי, גם בקואליציה אפשר לאתגר ואנחנו נעזור לך לאתגר וגם לבקר כשצריך, ונשתף פעולה.
נעמה לזימי: וזהו.
נעמה לזימי: אנחנו איתך.
עאידה תומא סלימאן: תודה נעמה.
עאידה תומא סלימאן: אני אמרתי ששמחתי כשראיתי את השמות, כי אני חושבת שחלק מההצלחה של הוועדה הוא מה מביאה כל חברת או חבר ועדה מעולם התוכן שלה לתוך הדיונים ולתוך האתגרים שאנחנו מעמידים גם בפני החברה אבל בעיקר גגם כן לא לשכוח, אנחנו פה כדי גם כן לבקר את עבודת הממשלה, לדחוף את הממשלה לכיוון הנכון וגם לחקיקה יותר טובה.
עאידה תומא סלימאן: כן, אבל ניתן ניתן לחברות קודם.
יסמין פרידמן: קודם נשים.
עופר כסיף: זאת אמירה שובניסיטית, אני אסביר מתי שהוא למה.
יסמין פרידמן: אני רק אומר מעבר לברכות חמות שזו הוועדה הראשונה שביקשתי להיות בה.
יסמין פרידמן: זו הייתה העדיפות הראשונה שלי.
יסמין פרידמן: אני מגיעה מעולם של עשייה חברתית ואני מגיעה מהשטח בפריפריה, מהתחום של דיור ציבורי, נשים מעוטות יכולת, חד הוריות, זאת אומרת אני מגיעה באמת באמת ממי שצריך.
יסמין פרידמן: אני חושבת שזה מאוד חשוב.
יסמין פרידמן: אני בדיוק מגיעה מפגישה עם מל"ה על כל הנושא של הקצבאות הכפולות וכמה זה חשוב להפסיק לקבע עוני של נשים, ואני ממש מתרגשת להיות חלק ומחכה לעבודה משותפת.
עאידה תומא סלימאן: תודה חברת הכנסת יסמין.
עאידה תומא סלימאן: את האמת, חלקים מהנאום שהשמעתי, כי ראיתי שהיו"ר חייב לצאת, אבל יש משהו, אני דיברתי על המוחלשות אבל חלק ממה שרציתי להגיד שמאבק אמיתי לשוויון מחבר בין המאבקים, המאבק לזכויות הנשים לא נפרד ממאבקי זכויות העובדים שאני יודעת שמאוד חשובים גם לך, וזה לא נפרד מהמאבק לסיום הכיבוש ומהמאבק לדמוקרטיה ולמאבק נגד העוני אז בשבילי הכל מתחבר ואני שמחה שאנחנו מסכימות.
עאידה תומא סלימאן: ח"כ עופר כסיף בבקשה.
עופר כסיף: אני גם רוצה לברך את חברתי הוותיקה.
עופר כסיף: אני אגיד פה שאני גאה להיות חבר הכי ותיק של עאידה, יותר מכולם.
אוסאמה סעדי: עובדתית זה לא נכון.
עופר כסיף: למה לא.
עופר כסיף: אני מכיר אותה לפניך.
עופר כסיף: טוב, אחרי זה נרביץ.
עאידה תומא סלימאן: אוסאמה מכיר אותי מימי האוניברסיטה.
עאידה תומא סלימאן: רק לפני עשר שנים.
עופר כסיף: טוב.
עופר כסיף: נתעלם.
עופר כסיף: אז בכל אופן אני מברך את חברתי הטובה עאידה, אני יודע שהיא עשתה עבודה יוצאת מן הכלל, קודם כל עוד לפני בכלל שהיא הייתה בכנסת.
עופר כסיף: צריך לזכור גם את זה, את העבודה של שנים רבות במאבקים למען נשים ומאבקים למען צדק חברתי בכלל ושוויון.
עופר כסיף: עאידה פשוט באמת בתחום הזה כבר הרבה שנים וזה אך טבעי שתתרגם את הידע ואת היכולות ובראש ובראשונה את המוטיבציה גם לעשייה פרלמנטרית, כפי שעשתה בכנסת ה-20 בתור יו"ר הוועדה, ועושה גם עם המגבלות בשנתיים האחרונות.
עופר כסיף: אז אני בטוח שהיא רק תשתבח ומאחל לה הרבה בהצלחה.
עופר כסיף: אני רק חייב להגיד, לפעמים יש לי את הנגיעות האקדמיות שחסרות לי, אז אני העברתי באוניברסיטה בזמנו קורס על התיאוריה הפמיניסטית ואחת מהפמיניסטיות האהובות עלי היא בל הוקס.
עופר כסיף: בל הוקס שנחשבת אולי אפילו הייתי אומר מייסדת מה שנקרא הפמיניזם השחור, יש לה אמירה מאוד מפורסמת וגם חיבור שנקרא 'פמיניזם זה לכולם'.
עופר כסיף: פמיניזם זה לכולם זה אומר - - -
עאידה תומא סלימאן: הא-ב.
קריאה: בלשכה שלנו בזכות - - -
עופר כסיף: היא גם הייתה סטודנטית שלי.
עופר כסיף: פמיניזם זה לכולם.
עופר כסיף: זה אומר, ואני כאן מתחבר ב-101 אחוזים למה שעאידה אמרה, פמיניזם לכולם זה אומר שלא יכול להיות שחרור אמיתי לחלק מהאוכלוסייה בלי שיהיה שחרור ושוויון אמיתי לכל החלקים באוכלוסייה.
עופר כסיף: אני בטוח שעאידה תמשיך לתרום לעניין הזה בצורה יוצאת דופן ואני אשמח להיות גם שותף לזה והרבה בהצלחה.
עאידה תומא סלימאן: תודה עופר.
עאידה תומא סלימאן: רק לפני שאנחנו עוזבים את האולם ומסיימים את הישיבה החגיגית הזו אני חייבת להגיד שהפעם זו דווקא לא הייתה הבחירה הראשונה שלי.
עאידה תומא סלימאן: אני חשבתי, עופר אמר 'שנים', באיזה שהוא שלב אנשים חושבים, 'אוקיי, עכשיו זה הזמן לעבור למשהו אחר' או לתרום למשהו אחר, וככה חשבתי.
עאידה תומא סלימאן: אבל עכשיו את האמת כשאני יושבת פה ורואה מי יהיו השותפות ואני התחלתי כבר לעבוד עם הצוות שאני מכירה טוב מאוד ועבדתי איתם והם עזרו לי, כולם מדברים על העבודה שנעשתה בקדנציה ה-20, בכנסת ה-20, בוועדה הזו, אני חייבת להגיד שזה לא הכל בזכותי.
עאידה תומא סלימאן: יש צוות מדהים בתוך הוועדה הזו שיודע את העבודה שלו טוב מאוד, יודעות את העבודה שלהן מאוד טוב, הן גם כן באות עם אג'נדה, רוצות להזכיר לי כל הזמן.
עאידה תומא סלימאן: ראיתי אותן יושבות בסבל רב שנתיים, לא יודעות מה לעשות, קצת התעוררו בכנסת האחרונה כשנבחר יו"ר ח"כ עודד פורר, אבל אני בטוחה שיש לנו הרבה אתגרים ואני סומכת במאה אחוז שתהיו לעזר רב בעבודה הזו.
עאידה תומא סלימאן: תודה שאתם פה, תודה לח"כיות ולח"כים ואני מאוד מקווה שנצליח לשבור את החרם הזה על הוועדות ושיהיו גם ח"כים וח"כיות מהאופוזיציה בדיונים.
עאידה תומא סלימאן: אני חושבת שזה מאוד חשוב.
עאידה תומא סלימאן: אני פותחת את הישיבה הראשונה במושב הזה וגם בקדנציה הזו לוועדה לקידום מעמד האשה ולשוויון מגדרי.
עאידה תומא סלימאן: היום התאריך ה-2 באוגוסט 2021 ומה שנרצה לעשות היום זה ביחד, הכנסת והשטח, נבנה או ננסה לבנות סדר יום ביחד במיוחד לאחר שהשבתה כל כך ארוכה של הוועדה.
עאידה תומא סלימאן: אם ירשו לי גם האורחות שנמצאות בישיבה וחברות הכנסת המכובדות, אני אתחיל לפי סדר הנוכחות, נעמה לזימי וח"כ מיכל רוזין, ארצה לפתוח בכמה מילים לפני שאנחנו נכנסות לדיון הזה.
עאידה תומא סלימאן: אני קודם כל רוצה להודות לכל אלה שברכו אותי על החזרה להיות יו"ר הוועדה, רוצה לברך ולהודות לאלה שבחרו בי להיות יו"ר הוועדה לקידום מעמד האשה ולהגיד לכן שאני פותחת את הדיון עם הרגשת אחריות מאוד כבדה.
עאידה תומא סלימאן: יש לי הרגשה שעברנו בשנתיים האחרונות טלטלה מאוד גדולה שהשפיעה על עבודת הוועדה והשפיעה בעיני גם כן, טלטלות בעצם, לא טלטלה אחת, על מעמד הנשים במדינת ישראל, על האזרחיות מכל הצבעים והשיוכים והרקעים.
עאידה תומא סלימאן: גם עברנו שנתיים של בחירות כאשר אנחנו בעצם גם העבודה בבית הזה כמעט הייתה מושבתת חוץ ממקרים של ועדות שהמשיכו לתפקד וגיחות של חודש- חודשיים לפעמים בין בחירות לבחירות.
עאידה תומא סלימאן: זה גרם למצב שהרבה מהנושאים שהיינו צריכים להתכונן להם ולדון בהם ולעשות בהם עבודה לא נעשו, החקיקה גם כן כמעט הוקפאה, ואחר כך נכנסנו לשנת הקורונה.
עאידה תומא סלימאן: בשנת הקורונה לצערי הרב, למרות שהכנסת המשיכה לעבוד כרגיל בזמן שהיה סגר, כל האזרחים והאזרחיות ה יו בתוך הבתים, אנחנו חברי וחברות הכנסת הגענו וגם הצוותים כמובן, הגענו ועבדנו אבל כל המאמצים היו מרוכזים סביב הקורונה.
עאידה תומא סלימאן: השנה הזו שעברנו אותה השפיעה רבות על מעמדן שלהנשים במדינת ישראל.
עאידה תומא סלימאן: השפיעה גם על אחוזי האבטלה בקרב הנשים והשפיעה על שינוי בדפוסי שוק העבודה וההבנה שלנו של התפקידים.
עאידה תומא סלימאן: רוב הנשים בתקופת הקורונה הצטרכו לחזור לתפקידים המסורתיים, להתכנס לתוך הבתים ולקחת נטל על עצמן, נטל מאוד כבד, חלק מהן גם לעבוד מתוך הבית וגם לתפקד כמורות לילדים שלהם ובייבי-סיטריות וגננות, הכל בבת אחת.
עאידה תומא סלימאן: אני חושבת שזה היווה נטל מאוד חזק, במיוחד גם כשאחוזי האלימות עלו בשנה הזו.
עאידה תומא סלימאן: אבל אנחנו חשבנו שאנחנו יוצאים והנה אנחנו יוצאות משנת הקורונה וכנראה אנחנו עומדות בפתח, אני מאוד מקווה שלא, גל של וריאנטים חדשים של הקורונה.
עאידה תומא סלימאן: אני מאוד מקווה שאנחנו נוכל לצלוח גם את הקושי הזה בהצלחה.
עאידה תומא סלימאן: מצד שני אנחנו גם במצב עכשיו של עמידה מול תקציב חדש.
עאידה תומא סלימאן: היום בבוקר התבשרנו שהממשלה אישרה את התקציב החדש.
עאידה תומא סלימאן: להגיד לכם את האמת, לאחר שנים שאין בהן תקציב והיה תקציב מיוחד שהרחיבו אותו כל פעם לקופסאות קורונה ולא ידענו בדיוק מה קורה שם הרבה פעמים.
עאידה תומא סלימאן: אני שמחה שיש תקציב אבל מודאגת מאוד מהתקציב, אני חייבת להגיד.
עאידה תומא סלימאן: אנחנו נצטרך להיאבק מאוד קשה בתוך המאבק הזה שיתנהל בחודשים הקרובים בעניין התקציב, אני מודאגת מכל הנושא של העלאת גיל הפרישה ואיך זה יילך, ואם יבטיחו באמת את בטחונן של השכבות המוחלשות או הקבוצות הפגיעות בעניין גיל הפרישה, אם זה המוגדרות כעקרות בית או מה שאני אומרת נשים עובדות בביתן, או אם זה הנשים שעובדות בעבודות קשות או אם אנחנו מדברים על נשים שעובדות או משתכרות, בוא נתחיל מהעובדה שאנחנו מתחילות גם את הפנסיה שלנו ב-30% מכל גבר שעבד באותה משרה שאנחנו עובדות, כי המשכורת שלנו היא 70% מהמשכורות של הגברים.
עאידה תומא סלימאן: אז אני חושבת שהגיע הזמן שנגיד עכשיו יש את הוועדה לקידום מעמד האישה ואנחנו נדרוש שהוועדה הזו תהיה מעורבת ופעילה ותביא את הדיונים על גיל הפרישה.
עאידה תומא סלימאן: אני כבר היום פונה לשרות, במיוחד השרה שתרכז את ועדת השרים לשוויון מגדרים, השרה מרב מיכאלי וגם הבנתי שהשרה מירב כהן מאוד מעורבת בזה, אנחנו פונות היום ומבקשות שקודם כל נבטיח את הפתרונות לקבוצות המוחלשות ורק אחר כך אפשר לדבר על העלאת גיל הפרישה.
עאידה תומא סלימאן: אנחנו נעמוד גם בפני חקיקה.
עאידה תומא סלימאן: רק בשבוע שעבר הצלחנו להעביר חוק בקריאה טרומית ובשעה 13:00 אנחנו נאבקות בתוך ועדת הכנסת כדי להשיג את המשך הכנת החוק לוועדה פה ואני מאוד מקווה שכל הח"כיות יעזרו לנו בזה.
עאידה תומא סלימאן: זה חוק מניעת הרוצח את בת זוגתו מלקבל את החלק שבדירה המשותפת.
עאידה תומא סלימאן: אני חושבת שהמקום הכי טבעי להכין את החוק הזה הוא פה.
עאידה תומא סלימאן: אני רוצה ליידע אתכן שהגשנו בקשה להחלת דין רציפות על החוק שהעברתי בקדנציה הקודמת על טיפול בגברים אלימים, אני מאוד מקווה שנצליח להחזיר את זה להמשך החקיקה שלו ואנחנו חייבות מייד לגשת לחקיקה של חוק האזיקונים האלקטרוניים, שכבר פעמיים העברנו אותו בקריאה טרומית וכל פעם זה נופל, ואנחנו נרצה.
נעמה לזימי: הוא נפל בגלל הממשלה כל פעם?
עאידה תומא סלימאן: לא, אנחנו מעבירים אותו בקריאה טרומית ואז יוצאים לבחירות, כי תוקעים לנו אותו, החוק הזה.
עאידה תומא סלימאן: אני מאוד מקווה, במיוחד כשיש לנו שתי חברות כנסת עכשיו שנמצאות מהקואליציה, אני מאוד מקווה שהפעם אנחנו לא רק נעביר אותו בטרומית, במיוחד כשהמדינה כולה התרגלה כבר לרעיון האזיקונים מימי הבידוד וחזרה מחו"ל וכולי, כלומר עכשיו כולם מבינים שזו טכניקה שאפשר להשתמש בה, ועוד מישהו לחש לי שניקנו הרבה אזיקונים, מונחים במחסנים של המדינה שלא השתמשו בהם, והנה אנחנו מציעים להם להשתמש בזה במטרה של הצלת חיים.
עאידה תומא סלימאן: תודה לכולכן על ההשתתפות היום, אלה שנמצאות בזום ואלה שנמצאות איתנו.
עאידה תומא סלימאן: מה שנרצה היום לעשות באמת, אני רוצה לשמוע גם מהשטח וגם מהח"כיות איך אנחנו בונות את העבודה בתוך הוועדה הזזו ומה סדר היום שהייתן רוצות לראות שהוועדה עובדת עליו.
עאידה תומא סלימאן: חברות הכנסת תרצו עכשיו להשתתף בדיון?
עאידה תומא סלימאן: קודם את הארגונים.
עאידה תומא סלימאן: אני חייבת להגיד גם שחבל לי שהחוק שהעברת, ח"כ מיכל רוזין, לא מגיע לוועדה הזו.
עאידה תומא סלימאן: זה חוק מאוד מאוד חשוב ואני חושבת שלצערי הרב הוא לא יידון בתוך הוועדה אבל אנחנו נהיה גם בתוך הדיונים האלה.
עאידה תומא סלימאן: בואו נתחיל עם הנוכחות איתנו בישיבה פה ואחר כך נמשיך הלאה.
עאידה תומא סלימאן: עו"ד טל לוי מארגון 'אית"ך – מעכי'.
עאידה תומא סלימאן: רק להזכיר למי שנכחו בקדנציה הקודמת, אני בדרך כלל נותנת לכל דוברת שלוש דקות.
נטע לוי: תודה רבה ח"כ תומא סלימאן, קודם כל באמת מרגש בעיני מאוד שאת מתחילה מהשטח ומארגוני החברה האזרחית לבנות ביחד את סדר היום.
נטע לוי: אנחנו אמנם רגילות לזה משיתוף הפעולה איתך, אבל זו אמירה מאוד חשובה, אז תודה.
נטע לוי: אני רוצה להתחיל מכמה דברים שעל סדר היום מבחינתנו.
נטע לוי: לפני כמעט שנה, גם ביחד איתך אבל ממיקום אחר הצלחנו להביא להתחייבות או לחידוש ההתחייבות של השרה לשוויון חברתי לבנות תכנית פעולה ליישום החלטה 1325 של מועצת הבטחון.
עאידה תומא סלימאן: אתמול הוצאתי את התשובה של השאילתה, שמתי על השולחן שלי.